అల్లువారి హాస్యపు జల్లుల్లో తడవని తెలుగువాడుండడు. ఆయన నవ్వులు పూయించిన తీరు నిత్యనూతనమై కితకితలు పెడుతూనే ఉన్నాయి. జూలై 31న అల్లు రామలింగయ్య వర్ధంతి సందర్భంగా ఆయన పంచిన నవ్వులను గుర్తు చేసుకుందాం.తెలుగు హాస్యనటుల్లో అల్లు రామలింగయ్యది అందరికంటే మిన్నయైన బాణీ. ఇప్పటి వరకు ఏ హాస్యనటుడు తెలుగునాట రామలింగయ్యలా సాగలేదు. ఆయన బీజం వేసిన నటవంశం ప్రస్తుతం తెలుగు చిత్రసీమలో తమదైన బాణీ పలికిస్తోంది. తనయుడు అరవింద్ పేరున్న నిర్మాత, అల్లుడు చిరంజీవి మెగాస్టార్. మనవలు అర్జున్, రామ్ చరణ్ స్టార్ హీరోస్. ఇలా అల్లువారి ఇల్లు తెలుగునాట అల్లుకు పోయి వినోదం పంచుతోంది.నిజజీవితంలో హోమియో వైద్యుడైన అల్లు రామలింగయ్య తెరజీవితంలో తన నవ్వులతోనే జనానికి ఆరోగ్యం పంచారు, అనారోగ్యాన్ని తుంచారు. అందుకే ఒకప్పుడు అల్లు రామలింగయ్య తెలుగు చిత్రాలకు ఓ ఎస్సెట్. ఆయన నటించి నవ్వులు పూయించిన పలు చిత్రాలు విజయపథంలో పయనించాయి. మన వెనకాల వారసత్వం బాగుంటేనే మనల్ని జనం గుర్తుంచుకుంటారు అనే సత్యాన్ని ఎప్పుడూ చెబుతూ ఉండేవారు రామలింగయ్య. ఆయన నటనను వారసత్వంగా పుచ్చుకొని మనవళ్ళు స్టార్ హీరోస్గా సాగుతున్నారు. వారిని చూసిన ప్రతీసారి మహా హాస్యనటుడు అల్లు రామలింగయ్య గుర్తుకు రాకమానరు. ఆయన పంచిన నవ్వులూ మనకు కితకితలు పెట్టకమానవు.
alluvari haasyapu jallullo tadavani teluguvaadundadu. aayana navvulu pooyinchina teeru nityanuutanamai kitakitalu pedutuunee unnaayi. juulai 31na allu ramalingayya vardhanti sandarbhamgaa aayana panchina navvulanu gurtu chesukundam.telugu haasyanatullo allu raamalingayyadi andarikante minnayaina baanii. ippati varaku e hasyanatudu telugunaata ramalingayyala saagaledu. aayana beejam vesina natavamsam prastutam telugu chitraseemalo tamadaina baanii palikistondi. tanayudu aravind paerunna nirmaata, alludu chiranjeevi megastar. manavalu arjun, ram charan star heros. ilaa alluvari illu telugunaata alluku poyi vinodam panchutondi.nijajeevitamlo homio vaidyudaina allu ramalingayya terajeevitamlo tana navvulathone jananiki aarogyam panchaaru, anaarogyaanni tunchaaru. anduke okappudu allu ramalingayya telugu chitraalaku oo esset. aayana natinchi navvulu pooyinchina palu chitraalu vijayapathamlo payaninchaayi. mana venakaala vaarasatvam baguntene manalni janam gurtunchukuntaaru ane satyaanni eppuduu chebutuu undevaaru ramalingayya. aayana natananu vaarasatvamgaa puchukoni manavallu star herosga saagutunnaaru. vaarini chusina prateesaari mahaa hasyanatudu allu ramalingayya gurtuku rakamanaru. aayana panchina navvuluu manaku kitakitalu pettakamaanavu.